Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta /* COM/2014/0565 final */





SELETUSKIRI Nõukogu 2. detsembri 2013. aasta määruse (EL, Euratom) nr 1311/2013, millega määratakse kindlaks mitmeaastane finantsraamistik aastateks 2014–2020,[1] eriti selle artikli 10 kohaselt võib Euroopa Liidu Solidaarsusfondi kasutada igal aastal mahus, mis täiendab finantsraamistiku asjaomastes rubriikides ette nähtud assigneeringuid kuni 500 miljoni euroga (2011. aasta hinnad). Fondist abi saamise tingimusi on kirjeldatud nõukogu määruses (EÜ) nr 2012/2002,[2] kuna Euroopa Parlamendi ja nõukogu muudetud määrust (EL) nr 661/2014[3] ei saa kohaldada tagasiulatuvalt. Itaalia, Kreeka, Sloveenia ja Horvaatia taotluste ning tekkinud hinnangulise kogukahju alusel on fondist antava abi kalkulatsioon järgmine: Loodusõnnetus || Otsene kahju (eurodes) || Künnisväärtus (miljonites eurodes) || 2,5 % põhinev summa (eurodes) || 6 % põhinev summa (eurodes) || Kavandatava abi kogusumma (eurodes) || Itaalia üleujutused || 652 418 691 || 3 752,330 || 16 310 467 || ~ || 16 310 467 || Kreeka maavärin || 147 332 790 || 1 168,231 || 3 683 320 || ~ || 3 683 320 || Sloveenia lumetorm || 428 733 722 || 209,587 || 5 239 675 || 13 148 803 || 18 388 478 || Horvaatia lumetorm/üleujutus || 291 904 630 || 254,229 || 6 355 725 || 2 260 538 || 8 616 263 || KOKKU || 46 998 528 Olles kõnealused taotlused[4] läbi vaadanud ning arvestades kõige suuremat abisummat, mida fondist võib anda, ja assigneeringute ümberpaigutamise ulatust, teeb komisjon ettepaneku kasutada Euroopa Liidu Solidaarsusfondi vahendeid mahus 46 998 528 eurot. Komisjon esitab paranduseelarve projekti, et lisada 2014. aasta eelarvesse konkreetsed kulukohustuste assigneeringud ja maksete assigneeringud. Eriarvamuste korral kutsutakse kokku ametlik kolmepoolne kohtumine kooskõlas Euroopa Parlamendi, nõukogu ja komisjoni 2. detsembri 2013. aasta eelarvedistsipliini, eelarvealast koostööd ja usaldusväärset finantsjuhtimist käsitleva institutsioonidevahelise kokkuleppe[5] punktiga 11. Ettepanek: EUROOPA PARLAMENDI JA NÕUKOGU OTSUS ELi Solidaarsusfondi kasutuselevõtmise kohta EUROOPA PARLAMENT JA EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 11. novembri 2002. aasta määrust (EÜ) nr 2012/2002 Euroopa Liidu solidaarsusfondi loomise kohta[6], eriti selle artikli 4 lõiget 3, võttes arvesse 2. detsembri 2013. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini, eelarvealase koostöö ning usaldusväärse finantsjuhtimise kohta,[7] eriti selle punkti 11, võttes arvesse komisjoni ettepanekut[8] ning arvestades järgmist: (1) Euroopa Liit on loonud Euroopa Liidu Solidaarsusfondi (edaspidi „fond”), et näidata üles solidaarsust katastroofide tagajärjel kannatanud piirkondade elanikega. (2) Määruse (EL, Euratom) nr 1311/2013 artikkel 10 võimaldab võtta fondi vahendid kasutusele 500 miljoni euro suuruse aastase ülemmääraga (2011. aasta hindades). (3) Määrus (EÜ) nr 2012/2002 sisaldab sätteid, mille alusel on võimalik fond kasutusele võtta. (4) Itaalia on esitanud taotluse fondi vahendite kasutuselevõtmiseks üleujutuste tõttu. (5) Kreeka on esitanud taotluse fondi vahendite kasutuselevõtmiseks maavärina tõttu. (6) Sloveenia on esitanud taotluse fondi vahendite kasutuselevõtmiseks lumetormide tõttu. (7) Horvaatia on esitanud taotluse fondi vahendite kasutuselevõtmiseks lumetormide ja neile järgnenud üleujutuste tõttu, ON VASTU VÕTNUD KÄESOLEVA OTSUSE: Artikkel 1 Euroopa Liidu 2014. aasta üldeelarves võetakse Euroopa Liidu Solidaarsusfondi raames kasutusele 46 998 528 eurot kulukohustuste assigneeringute ja maksete assigneeringutena. Artikkel 2 Käesolev otsus avaldatakse Euroopa Liidu Teatajas. Brüssel, Euroopa Parlamendi nimel Nõukogu nimel president eesistuja [1] ELT L 347, 20.12.2013, lk 884. [2] EÜT L 311, 14.11.2002, lk 3. [3] ELT L 189, 27.6.2014, lk 143. [4] Komisjoni teatis C(2014) 6077. [5] ELT C 373, 20.12.2013, lk 1. [6] EÜT L 311, 14.11.2002, lk 3. [7] ELT C 373, 20.12.2013, lk 1. [8] ELT C […], […], lk […].